山本太郎

山本太郎係日本一個男藝人同埋演員，而家主力參政。

生平
山本太郎1990年開始做戲，佢比較出名嘅作品有《出貓鬥一番》同埋《大逃殺》，喺後者係做主角。

到2011年，山本太郎開始投身反核嘅社會運動，之後喺2012年日本眾議院選舉出選東京都第8區，最後輸咗畀石原慎太郎個仔石原伸晃。

2013年嘅第23屆日本參議院議員通常選舉，山本再接再厲，喺東京都出選，最後喺自由派政黨嘅支持下，以第4名當選參議院議員。2014年，山本太郎加入生活黨，生活黨改名做「生活黨同山本太郎同朋友們」，到2016年改名做自由黨。

到2019年，自由黨同國民民主黨合併，不過山本太郎冇跟埋一齊加入，而係成立咗令和新選組。到第25屆日本參議院議員通常選舉，令和新選組贏到2席，但係山本太郎自己就落馬。

2020年，山本去咗選東京都知事，最後攞到10%得票率，輸咗畀小池百合子。

攷

日本演員
日本男演員